Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/019 FR/Renault minn Franza) /* KUMM/2011/0420 finali */





MEMORANDUM TA’ SPJEGAZZJONI Il-Punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (EGF) permezz ta' mekkaniżmu ta' flessibilità, bil-limitu massimu annwali ta' EUR 500 miljun li huma addizzjonali għall-intestaturi rilevanti tal-qafas finanzjarju. Ir-regoli applikabbli għall-kontribuzzjonijiet mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni [2]. Fis-9 ta' Ottubru 2009 Franza ressqet l-applikazzjoni EGF/2009/019 FR/Renault għal kontribuzzjoni finanzjarja mill-EGF, wara li ngħataw is-sensji fir-Renault s.a.s. u sebgħa mis-sussidjarji tagħha fi Franza. Wara analiżi bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006 li l-kundizzjonijiet għal kontribuzzjoni finanzjarja skont dan ir-Regolament huma sodisfatti. SOMMARJU TAL-APPLIKAZZJONI U ANALIŻI Dejta prinċipali: || Nru ta' Referenza tal-EGF || EGF/2009/019 Stat Membru || Franza Artikolu 2 || (a) Intrapriża primarja || Renault s.a.s. Fornituri u produtturi downstream || 7 Perjodu ta’ referenza || 1.4.2009 – 31.7.2009 Data ta' bidu għas-servizzi personalizzati || 15.10.2008 Data tal-applikazzjoni || 9.10.2009 Sensji matul il-perjodu ta’ referenza || 1 384 Sensji qabel u wara l-perjodu ta' referenza || 3 061 Sensji totali eliġibbli || 4 445 Ħaddiema li ngħataw is-sensja u li huma identifikati għall-għajnuna || 3 582 Nefqa għas-servizzi personalizzati (EUR) || 37 628 780 Nefqa għall-implimentazzjoni tal-EGF[3] (EUR) || 53 566 Nefqa għall-implimentazzjoni tal-EGF (%) || 0,14 Baġit totali (EUR) || 37 682 346 Il-kontribuzzjoni tal-EGF (65 %) (EUR) || 24 493 525 1. L-applikazzjoni ġiet ippreżentata lill-Kummissjoni fid-9 ta' Ottubru 2009 u ssupplimentata b'tagħrif addizzjonali sal-10 ta' Frar 2011. 2. L-applikazzjoni tissodisfa l-kundizzjonijiet għall-użu tal-EGF kif stabbilit fl-Artikolu 2(a) tar-Regolament (KE) Nru 1927/2006, u ġiet ippreżentata fi żmien il-perjodu speċifikat ta’ 10 ġimgħat imsemmi fl-Artikolu 5 ta’ dak ir-Regolament. Ir-rabta bejn is-sensji u l-bidliet strutturali prinċipali fix-xejriet tal-kummerċ dinji minħabba l-globalizzazzjoni jew il-kriżi finanzjarja u ekonomika globali 3. Sabiex tkun stabbilita konnessjoni bejn is-sensji u l-kriżi finanzjarja u ekonomika globali, Franza targumenta li Renault sofriet mill-ispiża li dejjem qed tikber tal-kreditu u minn kundizzjonijiet eħrex tal-kreditu mill-2008 'l hawn, li affettwaw b'mod serju l-kapaċità tal-intrapriża li tiffinanzja l-attivitajiet proprji tagħha kif ukoll il-pjanijiet tagħha ta' investiment fiż-żmien ta' terminu qasir jew fil-futur. Għalhekk, ir-rata ta' interess li biha teoretikament Renault setgħet tiffinanzja lilha nnifisha għal ħames snin[4] żdiedet minn 5,60 % f'Jannar 2008 għal aktar minn 14,50 % f'Ottubru tal-istess sena. Fl-istess ħin, il-konsumaturi ħassew ukoll it-tnaqqis tal-kreditu u l-effetti tal-kriżi finanzjarja u ekonomika globali li wasslet għall-ansjetà dwar is-sigurtà tal-impjieg u l-posponiment ta' xiri ta' vetturi. Minkejja l-miżuri temporanji introdotti minn xi Stati Membri (pereżempju, l-iskemi tal-iskreppjar tal-karozzi), ir-reġistrazjzonijiet tal-karozzi l-ġodda Renault naqsu b'6,5 % bejn l-2007 u l-2008. Din it-tendenza għan-niżla aċċelerat fir-raba' kwart tal-2008 meta r-reġistrazzjonijiet naqsu minn -15,2 % f'Ottubru 2008 għal -27,5 % f'Diċembru 2008 meta mqabbel mal-istess perjodu tal-2007. 4. Il-Kummissjoni diġà rrikonoxxiet, meta wieġbet l-applikazzjoniiet preċedenti li jikkonċernaw is-settur tal-karozzi, li l-kriżi finanzjarja li hi l-orġini tat-tnaqqis ekonomiku affettwat dan is-settur partikolarment b'mod serju, peress li bejn 60 u 80 % (tvarja minn Stat Membru għal ieħor) tal-vetturi ġodda fl-Ewropa jinxtraw bin-nifs[5]. Matul it-tieni kwart tal-2009, in-numru totali tal-vetturi mibnija fl-Unjoni Ewropea kien 39,5 % inqas minn dak reġistrat fis-sena ta' qabel. Il-kriżi kellha piż qawwi fuq il-manifatturi ewlenin tal-karozzi fl-Ewropa u l-fornituri tagħhom[6]. Turija tal-għadd tas-sensji u konformità mal-kriterji tal-Artikolu 2(a) 5. Franza ppreżentat din l-applikazzjoni skont il-kriterji ta’ intervent tal-Artikolu 2(a) tar-Regolament (KE) Nru 1927/2006, li jirrikjedi mill-inqas 500 sensja tul perjodu ta’ erba’ xhur f’intrapriża fi Stat Membru, inklużi ħaddiema li jingħataw is-sensja mill-fornituri tagħha jew mill-produtturi involuti fil-produzzjoni downstream. 6. L-applikazzjoni ssemmi 1 384 sensja fir-Renault s.a.s. u sitt fornituri matul il-perjodru ta' referenza ta' erba' xhur mill-1 ta' April 2009 sal-31 ta' Lulju 2009 u 3 061 oħra fir-Renault s.a.s. u seba' fornituri barra l-perjodu ta' referenza, iżda li ġew inklużi fl-istess pjan ta' sensji volontarji. Dawn is-sensji kollha ġew ikkalkolati skont l-ewwel inċiż tat-tieni paragrafu tal-Artikolu 2 tar-Regolament (KE) Nru 1927/2006. Spjegazzjoni tan-natura mhix prevista ta' dawk is-sensji 7. L-awtoritajiet Franċiżi jisħqu li l-kriżi finanzjarja globali wasslet għall-kollass f’daqqa waħda tal-ekonomija dinjija b’effetti serji fuq ħafna setturi. Sa mit-tieni nofs tal-2008, is-sitwazzjoni ekonomika żviluppat b'mod differenti mit-tnaqqis gradwali magħruf fiċ-ċikli preċedenti tan-negozju, li għalih l-intrapriżi setgħu jippreparaw irwieħhom. Identifikazzjoni tal-intrapriżi li taw is-sensji u l-ħaddiema fil-mira tal-għajnuna 8. L-applikazzjoni hi dwar 1 384 sensja fir-Renault u sebgħa mill-fornituri tagħha. Isem tal-intrapriża || In-Numru tas-sensji waqt il-perjodu ta' referenza: Renault s.a.s. || 1 333 ALPINE || 7 Fonderie de Normandie || 12 MCA Maubeuge construction auto || 15 RST || 3 STA Société de transmission auto || 7 SOFRASTOCK || 7 SOVAB || 0 Total || 1 384 Kif stipulat fl-Artikolu 3a(b) tar-Regolament (KE) Nru 1927/2006, 2 198 ħaddiem ieħor ingħataw is-sensja mill-istess tmien intrapriżi qabel u wara l-perjodu ta' referenza, bħala riżultat tal-istess pjan ta' sensji volontarji, huma immirati għall-għajnuna flimkien mal-ħaddiema li ngħataw is-sensja matul il-perjodu ta' referenza. In-numru totali ta' ħaddiema li għandhom jibbenefikaw mill-pakkett kofinanzjat ta' servizzi personalizzati hu għalhekk 3 582. 9. It-tqassim tal-ħaddiema identifikati huwa kif ġej: Kategorija || Għadd || Perċentwali Irġiel || 2 987 || 83,4 Nisa || 595 || 16,6 Ċittadini tal-UE || 3 468 || 96,8 Ċittadini barra l-UE || 114 || 3,2 Età bejn il-15 u l-24 sena || 4 || 0,1 Età bejn il-25 u l-54 sena || 999 || 27,9 Età bejn il-55 sa l-64 sena || 2 579 || 72,0 Aktar minn 64 sena || 0 || 0,0 10. Fost il-ħaddiema identifikati hemm 422 (11,8 %) li jsofru minn problemi ta' saħħa fit-tul jew diżabilità. 11. Fir-rigward ta' kategoriji ta’ xogħol, it-tqassim huwa kif ġej: Kategorija || Għadd || Perċentwali Eżekuttivi għoljin ("Cadres supérieurs") || 69 || 1,9 Eżekuttiv tan-nofs ("Cadres") || 878 || 24,5 Impjegati, tekniċi u superviżuri ("Employés, techniciens et agents de maîtrise" jew "ETAM") || 1 579 || 44,1 Ħaddiema ("Ouvriers") || 1 056 || 29,5 12. Skont l-Artikolu 7 tar-Regolament (KE) Nru 1927/2006, Franza kkonfermat li ġiet applikata politika ta' ugwaljanza bejn in-nisa u l-irġiel kif ukoll ta' nondiskriminazzjoni, u li din se tkompli tapplika matul l-istadji varji tal-implimentazzjoni tal-EGF u, b'mod partikolari, fir-rigward tal-aċċess għalih. Deskrizzjoni tat-territorju kkonċernat u tal-awtoritajiet u l-partijiet interessati tiegħu 13. Is-sensji koperti f'din l-applikazzjoni seħħu prinċipalment fi tliet reġjuni fi Franza. Ile-de-France (53 %), Haute-Normandie (29,5 %) u Nord-Pas-de-Calais (12,5 %). 14. L-awtoritajiet responsabbli fiż-żoni milquta huma l-Préfet tad-Dipartiment rilevanti u d-Diretturi Departimentali għax-Xogħol u t-Taħriġ Vokazzjonali (directeur départemental du travail, de l'emploi et de la formation professionnelle). Renault stess se tkun waħda mill-partijiet interessati ewlenin u se tikkordina l-iskema. L-impatt mistenni tas-sensji fir-rigward tal-impjiegi lokali, reġjonali jew nazzjonali 15. F'Ile-de-France, is-sensji seħħu prinċipalment fl-impjant ta' Guyancourt Aubevoie (941) u l-kwartieri ġenerali tal-kumpanija (448). Peress li din tikkonċerna r-reġjun ta' Pariġi, il-livelli ta' qgħad huma relattivament baxxi (4,7 % u 5,9 % rispettivament) u l-livelli ta' qgħad inġenerali qed jogħlew (rispettivament bi 3,6 % u 5,2 % bejn l-2003 u l-2007), filwaqt li l-okkupazzjoni fil-manifattura qiegħda tonqos (rispettivament bi 3,9 % u 15,2 % matul l-istess perjodu) F'Haute-Normandie, is-sensji seħħu fi Cléon (334) ħdejn Rouen u Sandouville (887) ħdejn Le Havre. Dan ir-reġjun tal-aħħar b'mod partikulari kien qed isofri minn tnaqqis industrijali (tnaqqis fl-okkupazzjoni industrijali bi 8,9 % bejn l-2003 u l-2007) u għalhekk joffri inqas opportunitajiet lill-ħaddiema li ngħataw is-sensja. F'Nord-Pas-de-Calais, is-sensji seħħu prinċipalment fi Douai (306) u Maubeuge (153). Dawn jinsabu f'żoni li diġà għandhom qgħad għoli (13,8 % u 15,5 % kontra r-rata ta' qgħad nazzjonali ta' 9,1 %) Dawn iż-żoni kienu qed isofru minn tnaqqis fl-okkupazzjoni industrijali (rispettivament bi 9,1 % u 13,9 % bejn l-2003 u l-2007). 16. Peress li Renault tħaddem aktar minn 1 000 ħaddiem, hija obbligata li tikkontribwixxi ir-riġenerazzjoni ta' dawn ir-reġjuni skont l-Artikolu L1233-84 tal-Code du Travail. Dan ifisser li l-Grupp Renault se jikkontribwixxi għall-ħolqien ta' attivitajiet u impjiegi ġodda sabiex itaffi l-impatt tas-sensji fuq dawn ir-reġjuni. Pakkett ikkoordinat ta' servizzi personalizzati li għandhom jiġu ffinanzjati u analiżi tal-ispejjeż stmati tiegħu, inkluża l-komplimentarjetà tiegħu mal-azzjonijiet iffinanzjati mill-Fondi Strutturali 17. Il-"Projet Renault Volontariat", li hu t-tema ta' din l-applikazzjoni tal-EGF minn Franza, għandu l-għan li jgħin lill-4 445 ħaddiem li vvolontarjaw li jħallu l-kumpanija u, b'mod speċifiku, it-3 582 ħaddiem identifikat. Sat-30 ta' April 2009, kull wieħed mill-ħaddiema parteċipanti seta' jagħżel: (1) "projet professionnel ou personnel", jew (2) "congé de reclassement", jew (3) l-irtirar kmieni, jew (4) għajnuna biex jirrtorna lejn pajjiżu. L-applikazzjoni tal-EGF tikkonċerna biss lill-ewwel tnejn minn dawn id-dispożizzjonijiet. Il-projet professionnel ou personnel hu għal dawk il-ħaddiema li diġà jafu x'jixtiequ jagħmlu, għandhom settur jew impjegatur futur f'moħħhom u għandhom bżonn għajnuna tranżitorja (pereżempju, pariri, taħriġ, eċċ) biex jiħqu l-għan tagħhom. Il-congé de reclassement huwa għal dawk il-ħaddiema li għad m'għandhomx għan speċifiku u lesti li jqattgħu perjodu ta' disa' xhur jew anke aktar fuq taħriġ mill-ġdid u jiġi megħjuna b'pariri u gwida. Iż-żewġ skemi jistgħu wkoll jinkludu l-ħolqien ta' negozju ġdid mill-ħaddiem issensjat. Kull ħaddiem għandu jiddeċiedi liema minn dawn iż-żewġ skemi se jagħżel - ma jistgħux ikunu kkumbinati minn xi ħaddiem wieħed. Mill-ħaddiema identifikati fl-applikazzjoni, 2 910 għażlu li jieħdu l-congé de reclassement u 679 għażlu l-projet professionel ou personnel. Id-differenza bejn dan it-total ta' 3 589 ħaddiem li għalihom hemm baġit u t-total ta' 3 582 ħaddiema li finalment ipparteċipaw, qiegħad fil-fatt li seba' ħaddiema mietu wara li bdew il-miżuri. Fil-każ tal-congé de reclassement (l-Artikolu L1233-71 tal-Code du Travail), impjegatur ta' aktar minn 1 000 persuna hu obbligat li joffri miżuri definiti hemmhekk għal perjodu li jista' jvarja bejn minimu ta' erba' xhur u massimu ta' disa' xhur. F'konformità mal-liġi msemmija hawn fuq, mill-ħames sad-disa' xahar ta' dan il-perjodu huma għalhekk opzjonali u jistgħu jkunu eliġibbli għal kontribut tal-EGF skont l-Artikolu 6(1) tar-Regolament tal-EGF. Renault iddeċidiet li toffri dawn il-miżuri sa disa' xhur, skont l-okkupazzjoni, l-anzjanità u s-sit tal-ħaddiem. L-applikazzjoni ma fihiex xi nefqa fuq il-congé de reclassement għall-ewwel erba' xhur ta' din l-iskema, li hu l-minimu stipulat bil-liġi, u teskludi wkoll il-perjodi meta l-ħaddiema jkun għadhom koperti bl-avviżi tagħhom ta' tkeċċija. 18. Qed jiġu proposti t-tipi ta’ miżuri li ġejjin, li kollha jingħaqdu biex jiffurmaw pakkett ikkoordinat ta’ servizzi personalizzati mmirati lejn l-integrazzjoni mill-ġdid ta’ 3 582 ħaddiem lura f’impjieg. – Servizzi ta' pariri għall-ħaddiema li għażlu project professionnel ou personnel ("Cellule de reclassement pour projet professionnel ou personnel"): Dawn is-servizzi ta' pariri huma disponibbli lill-grupp rilevanti ta' ħaddiema u jipprovdu gwida għal tfittxija ta' xogħol u taħriġ disponibbli, aċċess għat-taħriġ proprju, u pariri dwar il-bidu ta' negozju (tfittxija għall-iffinanzjar, għajnuna dwar pjan għan-negozju, introduzzjoni għall-maniġment, eċċ.). – Servizzi ta' pariri għall-ħaddiema li għażlu l-congé de reclassement ("Cellule de reclassement pour congé de reclassement"): Dawn is-servizzi ta' pariri huma disponibbli lill-grupp rilevanti ta' ħaddiema u jipprovdu gwida għal tfittxija ta' xogħol u taħriġ disponibbli, aċċess għat-taħriġ proprju, u pariri dwar il-bidu ta' negozju (tfittxija għall-iffinanzjar, għajnuna dwar pjan għan-negozju, introuzzjoni għall-maniġment, eċċ.). L-24 tim ta' konsulent attivi fis-siti tar-Renault u dawk tal-fornituri kkonċernati, jgħaqqdu s-servizzi taż-żewġ gruppi tal-ħaddiema. – Taħriġ għall-ħaddiema li għażlu project professionnel ou personnel ("Formation pour projet professionnel ou personnel"): Il-miżuri ta' taħriġ ivarjaw skont il-pjanijiet tal-ħaddiema ssensjati. – Taħriġ għall-ħaddiema li għażlu l-congé de reclassement ("Formation pour congé de reclassement"): Il-miżuri ta' taħriġ ivarjaw skont il-pjanijiet tal-ħaddiema ssensjati u jistgħu jkunu estiżi lil hinn mid-disa' xhur tal-congé de relassement jekk dawn huma inklużi fil-mappa tat-taħriġ maqbula mas-cellule de reclassement. – Benefiċċju mogħti skont il-congé de reclassement ("Allocation de congé de reclassement"): Dan il-benefiċċju jitħallas abbażi ta' kull xahar sat-tmiem tal-congé de reclassement. Dan jammonta għal 65 % tas-salarju ta' qabel tal-ħaddiema, bl-eċċezzjoni ta' dawk li kienu jaħdmu għas-sit tar-Renault f'Sandouville. Dan il-benefiċċju tal-aħħar minn benefiċċju ugwali għal 100 % ta-salarju ta' qabel għal perjodu ta' sitt xhur (bil-perjodi rispettivi tal-avviż tat-tmiem tax-xogħol imnaqqsin), imbagħad 65 % sa tmiem il-congé de reclassement tagħhom. Dan il-benefiċċju se jitħallas b'rata ta' EUR 8 988 lill-2 689 ħaddiem issensjati mir-Renault u EUR 6 189 lill-231 ħaddiem issensjati mill-fornituri biex b'hekk tintlaħaq il-medja ta' EUR 8 765,40. Dan hu kklakulat fuq is-suppożizzjoni li l-ħaddiema għandhom xogħol fuq bażi full-time fil-miżuri politiċi attivi tas-suq tax-xogħol. Jekk dan mhux il-każ, il-benefiċċju se jitħallas mill-EGF fuq bażi pro rata lil kull ħaddiem. – Appoġġ lill-ħolqien tan-negozju ("Aide à la création d'entreprise"): Dan il-miżura qed tingħata kemm bħala parti mill-projet professionnel ou personnel kif ukoll bħala parti mill-congé de reclassement. Din tista' tagħti sa EUR 12 000 għall-investimenti għal kull negozju maħluq flimkien ma' EUR 1 500 għall-interessi fuq is-self u sa EUR 500 għall-miżati ta' reġistrazzjoni. EUR 3 000 oħra jistgħu jitħallsu għall-ingaġġ ta' ħaddiem minn dawk dak il-grupp tal-ħaddiema identifikati ta' din tal-applikazzjoni. 19. In-nefqa għall-implimentazzjoni tal-EGF, li hija inkluża fl-applikazzjoni, skont l-Artikolu 3 tar-Regolament (KE) Nru 1927/2006, tkopri attivitajiet ta’ tħejjija, kif ukoll informazzjoni u pubbliċità. L-awtoritajiet Franċiżi spjegaw li l-livell baxx ta' nefqa provdut taħt dawn it-titli u r-rata żero tal-miżuri ta' maniġment u kontroll kienu minħabba l-fatt li huma ma tawx prezz lill-attivitajiet li fi kwalunkwe każ huma kienu obbligati li jwettqu bħala parti mill-maniġment tal-Istat. L-attivitajiet ta' informazzjoni proposti minn Franza jinkludu d-distribuzzjoni tal-fuljett tal-Kummissjoni dwar l-EGF lill-partijiet interessati lokali u t-tqegħid fuq in-notice boards fuq is-siti ta' produzzjoni. Din l-attività se timmira lill-ħaddiema attivi hemm, u mhux se tinkludi l-ħaddiema ssensjati li jkunu diġà gawdew mill-appoġġ tal-EGF. Il-proposta Franċiża tinkludi wkoll stqarrija għall-istampa hekk kif ikun adott l-appoġġ tal-EGF u tissemma fuq il-websajt tal-Ministeru rilevanti. 20. Is-servizzi personalizzati ppreżentati mill-awtoritajiet Franċiżi huma miżuri attivi tas-suq tax-xogħol fl-azzjonijiet eliġibbli definiti fl-Artikolu 3 tar-Regolament (KE) Nru 1927/2006. L-awtoritajiet Franċiżi jistmaw li l-ispejjeż totali ta’ dawn is-servizzi huma ta’ EUR 37 628 780 u li n-nefqa għall-implimentazzjoni tal-EGF hija ta' EUR 53 566 (0,14 % tal-ammont totali). Il-kontribuzzjoni totali mitluba mill-EGF hija ta’ EUR 24 493 525 (65 % tal-ispejjeż totali). Azzjonijiet || Għadd stmat ta’ ħaddiema identifikati || Nefqa stmata għal kull ħaddiem identifikat (EUR) || Nefqa totali (l-EFG u l-kofinanzjament nazzjonali) (EUR) Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) Servizzi ta' pariri għall-ħaddiema li għażlu project professionnel ou personnel ("Cellule de reclassement pour projet professionnel ou personnel") || 679 || 1 981,58 || 1 345 491 Servizzi ta' pariri għall-ħaddiema li għażlu l-congé de reclassement ("Cellule de reclassement pour congé de reclassement"): || 2 910 || 1 880,90 || 5 473 413 Tariġ għall-ħaddiema li għażlu project professionnel ou personnel ("Formation pour projet professionnel ou personnel"): || 88 || 1 430,25 || 125 862 Taħriġ għall-ħaddiema li għażlu l-congé de reclassement ("Formation pour congé de reclassement"): || 2 299 || 711,34 || 1 635 377 Benefiċċju mogħti skont il-congé de reclassement ("Allocation de congé de reclassement"): || 2 910 || 8 765,40 || 25 507 307 Appoġġ għall-ħolqien tan-negozju ("Aide à la création d'entreprise"): || 332 || 10 666,65 || 3 541 328 Subtotal tas-servizzi personalizzati || || 37 628 780 Nefqa fuq l-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) Attivitajiet ta' tħejjija || || 51 566 Tagħrif u pubbliċità || || 2 000 Subtotal tan-nefqa għall-implimentazzjoni tal-EGF || || 53 566 Total tal-ispiża stmata || || 37 682 346 Kontribut tal-EGF (65 % tal-ispiża totali) || || 24 493 525 * It-totali f'kull linja huma medji kkalkulati fuq iċ-ċifri użati mir-Renault stess u s-seba' fornituri. Ma jaqblux kompletament peress li ġew rrowndjati. 21. Franza tikkonferma li l-miżuri deskritti hawn fuq huma kumplimentari mal-azzjonijiet iffinanzjati mill-Fondi Strutturali u li, peress li ma jibbenefikawx minn kwalunkwe appoġġ pubbliku ieħor tal-UE jew Franċiż, il-finanzjament doppju huwa eskluż. Irid jitlaħaq ftehim bejn l-Istat Franċiż u Renault li jikkonferma l-obbligu li jkun żgurat li ma jkunx hemm finanzjament doppju. Id-data/dati meta bdew jew meta huwa maħsub li jibdew is-servizzi personalizzati lill-ħaddiema affettwati 22. Franza bdiet is-servizzi personalizzati għall-ħaddiema affettwati inklużi fil-pakkett koordinat propost għall-kofinanzjament lill-EGF fil-15 ta’ Ottubru 2008, li hija d-data meta bdiet tingħata l-gwida għall-ħaddiema inkluża fil-pjan. Din id-data, għalhekk, tirrappreżenta l-bidu tal-perjodu ta' eliġibilità għal kwalunkwe għajnuna li tista' tingħata mill-EGF. Proċeduri għall-konsultazzjoni mal-imsieħba soċjali 23. Fid-9 ta' Settembru 2008, il-Comité Central d'Entreprise ta' Renault kien infurmat u kkonsultat dwar il-"Projet Renault Volontariat" (PRV), is-suġġett ta' din l-applikazjoni minn Franza, u għamel l-osservazzjonijiet tiegħu dwar il-pjan. Inżammu żewġ laqgħat mal-organizzazzjonijiet trejdjunjonistiċi biex ikunu żviluppati l-miżuri inklużi fil-PRV. Għal darb'oħra il-Comité Central kien infurmat u kkonsultat fit-3 ta' Ottubru 2008 dwar il-miżuri għall-impjanti. Wara din il-fażi, il-Comités d'Etablissement ta' Renault kienu infurmati u kkonsultati fis-6 u s-7 ta' Ottubru 2008, fejn wara, il-pjan iddaħħal fis-seħħ f'siti varji. B'mod parallel, kien hemm informazzjoni u konsultazzjoni mal-Comités d'Entreprise tal-fornituri inklużi f'din l-applikazzjoni. 24. L-awtoritajiet Franċiżi kkonfermaw li r-rekwiżiti stipulati fil-leġiżlazzjoni nazzjonali u tal-UE dwar sensji kollettivi ġew osservati. Informazzjoni dwar azzjonijiet li huma obbligatorji skont il-liġi nazzjonali jew il-ftehimiet kollettivi 25. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Franċiżi fl-applikazzjoni tagħhom: · ikkonfermaw li l-kontribuzzjoni finanzjarja mill-EGF ma tiħux post il-miżuri li huma r-responsabbiltà tal-kumpaniji skont il-liġi nazzjonali jew il-ftehimiet kollettivi; · taw prova li l-azzjonijiet jipprovdu sostenn lill-ħaddiema individwali u ma għandhomx jintużaw għar-ristrutturar ta' kumpaniji jew setturi; · ikkonfermaw li l-azzjonijiet eliġibbli ma jirċevux assistenza minn strumenti finanzjarji oħra tal-UE. Sistemi ta’ ġestjoni u ta’ kontroll 26. Franza nnotifikat lill-Kumissjoni li l-kontribuzzjoni finanzjarja se tkun ġestita mill-Mission du Fonds National de l'Emploi (FNE) fid-Délégation générale à l'emploi et à la formation professionnelle (DGEFP) fil-Ministeru għall-Ekonomija, l-Industrija u x-Xogħol. Il-ħlasijiet se jkunu ġestitit mill-Mission du Financement, du Budget et du Dialogue de Gestion (MFBDG) fid-Département Financement, Dialogue et Contrôle de Gestion tal-istess ministeru. Il-verifiki u l-kontrolli se jitwettqu mill-Mission Organisation des Contrôles (MOC) fis-Sous-Direction Politiques de Formation et du Contrôle tal-istess ministeru. Iċ-ċertifikazzjoni se tkun provduta mill-Pôle de Certification tad-Direction Générale des Finances. Il-finanzjament 27. Abbażi tal-applikazzjoni minn Franza, il-kontribuzzjoni proposta mill-EGF għall-pakkett ikkoordinat tas-servizzi personalizzati hija ta' EUR 24 493 525, li tirrappreżenta 65 % tal-ispiża totali. L-allokazzjoni proposta mill-Kummissjoni minn dan il-Fond hija bbażata fuq it-tagħrif li ngħata minn Franza. 28. B'kunsiderazzjoni tal-ammont massimu possibbli ta' kontribuzzjoni finanzjarja mill-EGF skont l-Artikolu 10(1) tar-Regolament (KE) Nru 1927/2006, kif ukoll tal-ambitu tal-allokazzjoni mill-ġdid ta' approprjazzjonijiet, il-Kummissjoni tipproponi li timmobilizza l-EGF għall-ammont totali msemmi hawn fuq, li għandu jiġi allokat skont l-intestatura 1a tal-qafas finanzjarju. 29. L-ammont propost ta' kontribuzzjoni finanzjarja se jħalli aktar minn 25 % tal-ammont massimu annwali mwarrab għall-EGF disponibbli għall-allokazzjonijiet matul l-aħħar erba' xhur tas-sena, kif jitlob l-Artikolu 12(6) tar-Regolament (KE) Nru 1927/2006. 30. Bil-preżentazzjoni ta' din il-proposta sabiex timmobilizza l-EGF, il-Kummissjoni qiegħda tniedi l-proċedura ssimplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità baġitarja dwar il-ħtieġa li jintuża l-EGF u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta għall-mobilizzazzjoni biex, f'livell politiku xieraq, tgħarraf lill-fergħa l-oħra u lill-Kummissjoni bl-intenzjonijiet tagħha. F'każ ta' nuqqas ta' qbil minn xi waħda miż-żewġ partijiet tal-awtorità baġitarja, tissejjaħ laqgħa formali ta' trijalogu. 31. B’mod separat, il-Kummissjoni tippreżenta talba ta' trasferiment sabiex fil-baġit għall-2011 iddaħħal approprjazzjonijiet speċifiċi għall-impenji, kif jitlob il-Punt 28 tal-Ftehim Interistituzzjonali tas-17 ta' Mejju 2006. Sors tal-approprjazzjonijiet għall-ħlas 32. L-ammont li jibqa' tal-approprjazzjonijiet għall-ħlas inizjalment iddaħħal fil-linja baġitarja 04.0501 wara l-adozzjoni miż-żewġ fergħat tal-awtorità baġitarja tal-proposti sottomessi sal-lum għall-mobilizzazzjoni tal-EGF huwa EUR 808 079 u għalhekk mhux suffiċjenti biex ikopri l-ammont ta' EUR 24 493 525 li hemm bżonn għall-applikazzjoni preżenti. Bħala tisħiħ tal-linja baġitarja 04.0501 tal-EGF b'EUR 50 000 000 huwa previst permezz tal-AB2/2011, dan il-baġit se jintuża biex ikopri l-ammont ta' EUR 24 493 525 meħtieġa għall-applikazzjoni preżenti. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/019 FR/Renault minn Franza) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba[7], u b'mod partikolari l-punt 28 tiegħu, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[8], u b'mod partikulari l-Artikolu 12(3) tiegħu, Wara li kkunsidraw il-proposta mill-Kummissjoni Europea[9], Billi: (1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi sostenn addizzjonali għall-ħaddiema li ngħataw is-sensja b’riżultat ta’ bidliet strutturali maġġuri fix-xejriet kummerċjali dinjija minħabba l-globalizzazzjoni u biex jgħinhom fir-reintegrazzjoni tagħhom fis-suq tax-xogħol. (2) L-ambitu tal-EGF twessa’ għall-applikazzjonijiet ippreżentati mill-1 ta’ Mejju 2009 biex jinkludi sostenn lill-ħaddiema li jitilfu l-impjieg b’riżultat dirett tal-kriżi finanzjarja u ekonomika globali. (3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF taħt il-limitu massimu annwali ta’ EUR 500 miljun. (4) Franza ressqet applikazzjoni għall-mobilizzazzjoni tal-EGF, fir-rigward tas-sensji fl-intrapriża Renault s.a.s. u sebagħa mill-fornituri tagħha, fid-9 ta' Ottubru 2009 u sostnietha b'informazzjoni addizzjonali sal-25 ta' Jannar 2011. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex timmobilizza l-ammont ta' EUR 24 493 525. (5) L-EGF għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni ppreżentata minn Franza. ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta' Aġġustament għall-Globalizzazzjoni (European Globalisation Adjustment Fund, EGF) għandu jiġi mobilizzat biex jipprovdi s-somma ta' EUR 24 493 525 f'approprjazzjonijiet għall-impenji u l-ħlasijiet. Artikolu 2 Din id-Deċiżjoni għandha tkun ippubblikata f’Il-Ġurnal Uffiċjali tal-Unjoni Ewropea. Magħmul fi [Brussell/Strasburgu], Għall-Parlament Ewropew Għall-Kunsill Il-President Il-President [1] ĠU C 139, 14.6.2006, p. 1. [2] ĠU L 406, 30.12.2006, p. 1. [3] Skont it-tielet paragrafu tal-Artikolu 3 tar-Regolament (KE) Nru 1927/2006. [4] Din ir-rata ta' interesss teoretika hi magħmula mir-rata ta' interess fuq il-primjum imqabbla man-nuqqas ta' ħlas -- CDS, jiġifieri is-swap ta' inadempjenza tal-kreditu – ta' kreditu lil Renault flimkien mal-interess fuq self mingħajr riskju, it-tnejn għal sentejn sa ħames snin. [5] COM(2009) 104 tal-25.2.2009, "Reazzjoni għall-kriżi fl-industrija awtomobilistika Ewropea" . [6] Id-Direttorat Ġenerali għall-Intrapriża u l-Industrija: "Impact of the economic crisis on the manufacturing and construction industries - April 2009 update" (http://ec.europa.eu/enterprise/newsroom/cf/itemshortdetail.cfm?&tpa_id=0&item_id=3437). [7] ĠU C 139, 14.6.2006, p. 1. [8] ĠU L 406, 30.12.2006, p. 1. [9] ĠU C […], […], p. […].